Trumpaūsis medkirtis
Trumpaūsis medkirtis (Spondylis buprestoides) – ūsuočių (Cerambycidae) šeimos vabalas. Kūnas 12-22 mm ilgio, juodas, kiek blizgantis. Apačia apaugusi trumpais rudais plaukeliais. Nors paprastai ūsuočių šeimos vabalai turi ilgas antenas, bet šio vabalo jos trumpos. Vabalai skraido birželio – rugsėjo mėn. vakarais ir naktimis. Gyvena pušynuose. Patelės kiaušinius deda ant pušų šaknų. Lervos takus graužia šaknyse. Vystymosi ciklas trunka 2-4 metus. Pažeidžia ne tik ligotus ir nusilpusius medžius, bet ir visiškai sveikus. Lietuvoje dažna rūšis.